*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*43. számú előterjesztés*

Bátaszék Város Önkormányzata Képviselő-testületének 2018. február 14.-én,

16 órakor megtartandó ülésére

*Bátaszék Város Polgárőr Egyesületének támogatása*

|  |
| --- |
| **Előterjesztő:** Dr. Bozsolik Róbert**Készítette:** Kondriczné dr. Varga Erzsébet jegyző **Törvényességi ellenőrzést végezte:**  Takácsné Gehring Mária aljegyző **Tárgyalja:**PG Bizottság: 2018. 02. 13. |

***Tisztelt Képviselő-testület!***

„A helyi közbiztonság javítása érdekében történő átcsoportosításról a IX. Helyi önkormányzatok támogatásai fejezeten belül” szóló 1978/2017. (XII. 19.) Korm. határozat (továbbiakban: Korm. határozat) 3. pontja alapján a helyi közbiztonság javítása érdekében támogatás nyújtása céllal a belügyminiszter a Korm. határozat 2. mellékletében meghatározott települési önkormányzatok számára külön pályázat és támogatási kérelem benyújtása nélkül támogatói okirat alapján költségvetési támogatást nyújtott.

A Korm. határozat szerint Bátaszék Város Önkormányzata 350.000.- Ft vissza nem térítendő támogatásban részesült. A támogatás felhasználási határideje: 2018. június 30.

A támogatói okirat értelmében a támogatás a polgárőr egyesület alapfeladatainak, továbbá a polgárőri tevékenységen túlmenően kiegészítő feladatként önkéntes közreműködésen alapuló feladatok ellátásához kapcsolódó működési költségekre használható fel. A támogatás felhasználásával kapcsolatban a területi polgárőr szövetséggel előzetesen egyeztetni szükséges.

Mindezek alapján a támogatási összeg felhasználása, illetve az azzal történő megfelelő elszámolás érdekében elkészült az előterjesztés mellékletét képező Bátaszék Város Polgárőr Egyesületével kötendő támogatási szerződés tervezete.

Kérem a támogatási szerződés jóváhagyását.

**Határozati javaslat**

**Bátaszék Város Polgárőr Egyesülete támogatására**

Bátaszék Város Önkormányzatának Képviselő-testülete

1. Bátaszék Város Polgárőr Egyesülete részére - „A helyi közbiztonság javítása érdekében történő átcsoportosításról a IX. Helyi önkormányzatok támogatásai fejezeten belül” szóló 1978/2017. (XII. 19.) Korm. határozat (továbbiakban: Korm. határozat) 3. pontjára tekintettel - a helyi közbiztonság javítása érdekében 350.000 Ft, azaz háromszázötvenezer forint vissza nem térítendő támogatást biztosít a 2018. évi költségvetése terhére;
2. felhatalmazza a város polgármesterét a támogatási szerződés aláírására.

*Határidő:* 2018. február 28.

*Felelős:* Kondriczné dr. Varga Erzsébet jegyző

 (a határozat megküldéséért)

*Határozatról értesül:* Bátaszék Város Polgárőr Egyesülete

 BKÖH pénzügyi iroda

 irattár